**UZAICINĀJUMS UZ APSPRIEDI AR IESPĒJAMIEM PRETENDENTIEM**

Atklātam konkursam

***“*Biznesa klases portatīvo datoru pirkums un piegāde 2025.-2026.gadam*”***

|  |  |  |
| --- | --- | --- |
| *1.* | *Pasūtītājs:* | **Akciju sabiedrība "Latvenergo"**Adrese: Pulkveža Brieža iela 12, Rīga, LV-1230, LatvijaVien.reģ.Nr.: 40003032949 |
| *2.* | *Kontaktpersona:* | AS Latvenergo Iepirkumu daļas iepirkumu projektu vadītāja Elīna Sēle – elina.sele@latvenergo.lv, +371 25 715 556 |
| *3.* | *Apspriedes tiesiskais pamatojums:* | Sabiedrisko pakalpojumu sniedzēju iepirkuma likuma 22.panta otrā daļa, kas paredz Pasūtītāja tiesības rīkot rakstisku apspriedi ar piegādātājiem, lai sagatavotu iepirkumu un informētu piegādātājus par iepirkuma plānu un prasībām. |
| *4.* | *Plānotais iepirkuma priekšmets:* | Iepirkuma priekšmets – Biznesa klases portatīvo datoru pirkums un piegāde 2025.-2026.gadam.Plānotais aptuvenais apjoms: ~ 600 portatīvā datora vienības.Pakalpojuma izpildes termiņš: ~30/05/2025 - 30/05/2026;CPV kods – 30213100-6 (Portatīvie datori) |
| *5.* | *Apspriedes mērķis:* | Informēt iespējamos piegādātājus par plānoto iepirkumu un tā iespējamām prasībām, iegūt atgriezenisko saiti no piegādātājiem, paaugstinot konkurenci. |
| *6.* | *Apspriedes laiks un vieta:* | Apspriede paredzēta rakstiskā formā – piegādātājiem jautājumus, komentārus vai ieteikumus par plānotā iepirkuma dokumentāciju nosūtot elektroniski Elektronisko iepirkumu sistēmā (EIS) un/vai uz kontaktpersonas e-pastu: elina.sele@latvenergo.lv līdz **2025.gada 10.februārim** (ieskaitot).Piegādātājiem, iesūtot apspriedei informāciju, jāizvērtē vai tā ir uzskatāma par komercnoslēpumu vai konfidenciālu informāciju, ko attiecīgi jānorāda. |
| *7.* | *Plānotā iepirkuma**dokumentācija un apspriežamie**jautājumi:* | **Apspriežamie jautājumi:**1. Tehniskās specifikācijas prasības;
2. Piegādes veikšanai Pretendentam izvirzītās kvalifikācijas prasības;
3. Citi jautājumi un ieteikumi par iepirkuma dokumentāciju.
 |
| *8.* | *Apspriedes dokumentēšana:* | Pasūtītājs pēc uzaicinājuma 6.punktā noteiktā termiņa apkopos piegādātāju iesūtīto informāciju.Apspriedē saņemtā informācija, tostarp atbildes uz jautājumiem, tiks dokumentēta, sagatavojot apspriedes kopsavilkumu. |
| *9.* | *Papildus informācija:* | Pasūtītājs izmantos iegūto informāciju, lai uzlabotu iepirkuma procedūru, taču visu ieteikto izmaiņa ieviešana nav Pasūtītāja pienākums.Pasūtītāja un tā pārstāvju sniegtā informācija apspriedes procesa laikā ir uzskatāma par plānotu un provizorisku, un tā var mainīties, izstrādājot iepirkuma dokumentāciju. Minētā informācija nerada juridiskas sekas (tiesības un pienākumus) Pasūtītājam un piegādātājiem. |
| *10.* | *Pielikumi:* | 1. Aptaujas anketa;
2. Tehniskā specifikācija ar Pielikumu Nr.1.
 |